പത്തൊന്പതാം മൈലില് റോഡിലെ കുഴി മൂടാന് നടപടിയില്ല മട്ടന്നൂര് : മട്ടന്നൂര്ഇരിട്ടി റോഡില് പത്തൊന്പതാം മൈലില് റോഡില് അപകടഭീഷണിയായ കുഴി അടക്കാന് നടപടിയായില്ല. പുതുതായി നിര്മിച്ച കലുങ്കിനോട് ചേര്ന്നാണ് കുഴി രൂപപ്പെട്ടത്. റോഡിന്റെ മധ്യത്തിലാണ് കുഴിയുണ്ടായിരിക്കുന്നത്. കഴിഞ്ഞ മഴക്കാലത്ത് വെള്ളം ഒഴുകി റോഡ് തകര്ന്നതിനാല് ജനങ്ങളുടെ പ്രതിഷേധത്തെ തുടര്ന്ന് കെ.എസ്.ടി.പി. വീണ്ടും ടാറിങ് നടത്തിയിരുന്നു. ഇപ്പോള് നീരുറവ വഴി വെള്ളം പുറത്തേക്ക് വന്ന് വീണ്ടും കുഴി രൂപപ്പെട്ടിരിക്കുകയാണ്. വിമാനത്താവളത്തിലേക്ക് ഉള്പ്പടെ നൂറുകണക്കിന് വാഹനങ്ങള് കടന്നുപോകുന്ന അന്തസ്സംസ്ഥാന പാതയിലാണ് അപകട ഭീഷണിയായി കുഴിയുള്ളത്. അപകടം ഒഴിവാക്കുന്നതിന് അധികൃതര് കുഴിക്ക് ചുറ്റും വീപ്പകള് കൊണ്ട് വേലി തീര്ത്ത് വെച്ചിരിക്കുകയാണ്. പണിയിലെ അപാകമാണ് വര്ഷംതോറും റോഡ് തകരാന് ഇടയാക്കുന്നതെന്നാണ് നാട്ടുകാര് പറയുന്നത്.The post പത്തൊന്പതാം മൈലില് റോഡിലെ കുഴി മൂടാന് നടപടിയില്ല first appeared on MalayalamExpressOnline.